google/wiki40b huggingface dataset:
Auður Auðuns

Bakgrunn

Auður var yngste barn av Jón Auðunn Jónsson. Faren var bankfunksjonær, engasjert i lokalpolitikken og alltingsmann fra 1919 til 1937. Han representerte det konservative partiet Íhaldsflokkurinn og senere Sjálfstæðisflokkurinn.
Auður tok studenteksamen ved Menntaskólinn í Reykjavík i 1929. Så studerte hun juss og avla, som første islandske kvinne, i 1935 juridisk embetseksamen ved Háskóla Íslands.
Fra 1940 til 1960 var hun advokat i mødrehjelpsnemnda i Reykjavík.

Politisk virke

Auður var vararepresentant til Alltinget i 1947 og 1948. I 1959 ble hun valgt som medlem av Alltinget for Sjálfstæðisflokkurinn (Selvstendighetspartiet). Hun vant senere gjenvalg og var alltingsmedlem til 1974. Fra 1946 til 1970 var hun også kommunepolitiker i Reykjavík. Sammen med Geir Hallgrímsson var hun ordfører i Reykjavík fra november 1959 til oktober 1960. Også i lokalpolitikken var Auður foregangskvinne og var landets første kvinnelige ordfører.
Fra 10. oktober 1970 til 14. juli 1971  var hun justis- og kirkeminister i regjeringen til statsminister Jóhann Hafstein. Dette var første gang en kvinne fikk en ministerpost på Island.
Internasjonalt representerte hun Island i FNs generalforsamling i 1967 og ledet landets delegasjon ved FNs kvinnekonferanse i Mexico by i 1975.

Utmerkelser

I 1961 ble hun utnevnt til storridder av Den islandske falkeorden.
Auður var aktiv i Kvenréttindafélag Íslands og ble utnevnt til æresmedlem i anledning foreningens 70-årsjubileum i 1985.
Bjarne Rosén

Fotball

Rosén spilte fotball for Nydalen fra 1916 til 1930, Vålerengen i perioden 1930–1934 og Nydalen igjen fra 1934. Han debuterte for det norske landslaget i 1931 og spilte totalt fem landskamper.

Ski

I 1929 vant han yngste klasse (ren hoppklasse) i både hovedlandsrennet og i Holmenkollen. Han satte bakkerekord i Holmenkollen med 49,5 meter, en rekord som ble slått senere i det samme rennet.
Rosén ble tildelt Nydalens Skiklubs fortjenstmedalje i 1947.
Humber (bil)

Humber var et bilmerke under britiske Rootes. De produserte hovedsakelig luksusbiler, slik som Humber Super Snipe, Imperial og Pullman.
Humber eksisterte som en sykkelfabrikk fra 1868. I 1899 kom deres første bil, Phaeton, med en motor på 3,5 hestekrefter.
Under første verdenskrig måtte de konsentrere seg om produksjon av våpen og flymotorer. Under andre verdenskrig ble flere pansrede kjøretøy produsert under Humber-navnet.
Humber og Hillman slo seg sammen i 1929, og i 1930 tok Rootes over kontrollen. I 1932 ble Humber en heleid divisjon av Rootes.
Merkets siste bil var Humber Sceptre, enn oppgradert versjon av Hillman Minx.Den ble produsert fra 1963 – 1976. Merket ble nedlagt i 1975 eller 1976, da alle Humber-biler fikk Chrysler-navnet. Chrysler hadde nemlig kjøpt opp Rootes-konsernet.

I Norge

Humber var et av de første bilmerkene Bertel O. Steen tok inn i landet, rundt 1905–10 fram til andre verdenskrig.
Rob-Vel

Biografi

I likhet med Sprint starta Velter sin karriere som heisoperatør ved London Ritz Charlton. Seinere fikk han hyre som steward på RMS Majestic, som kryssa Atlanterhavet. Velter har seinere fortalt at også denne erfaringen var nyttig når han seinere skapte Sprint-karakteren. På en av reisene til USA traff Velter på den amerikanske tegneseriestegneren Martin Branner. Velter mønstra av skipet og jobba i perioden 1934-1936 som Branners assistent. 
Tilbake i Frankrike fikk Velter solgt sin egen avisstripe Monsieur Subito. Året etter fikk han publisert Les Aventures de Toto, en annen av seriene hans. Velters store gjennombrudd kom imidlertid da forleggeren Jean Dupuis ga Velter i oppdrag å utvikle tittelserien til Dupuis-forlagets nye ukentlige tegneserieblad Le Journal de Spirou. Velter tok utgangspunkt i noen pikkolo-tegninger han hadde tegna ombord på skipene over Atlanterhavet. Første nummer av det nye bladet kom den  21. april 1938. Bladet inneholdt i tillegg til hovedserien, som på norsk flere tiår etterpå skulle bli kjent som Sprint, også andre serier, til og begynne med primært av amerikansk opprinnelse. 
Den første Sprint-historien fikk navnet "Groom au Moustic–hôtel" ("Pikkolo ved Hotel Moskito"). Sprint var til å begynne med en ensidersserie, men blei allerede i oktober 1938 forandra til en fortsettelsesserie. Den første fortsettelsesserien fikk tittelen "L’héritage" ("Arven"), men har ingenting å gjøre med den seinere Franquin-historien med samme navn. Den 8. juni 1939 introduserte Rob-Vel Sprints uadskillelige kompanjong, ekornet Spip. Spirou er forøvrig et vallonsk ord som betyr "ekorn". 
Annen verdenskrig medførte flere problemer også for serietegnere, og i perioder mellom 1940–41 gjorde Joseph Gillain (Jijé) sine første jobber som vikartegner for Sprint, da den tyske okkupasjonen i Frankrike tidvis gjorde det umulig å sende tegneserier til Brussel.  I 1942 blei Rob-Vel krigsfange, noe som medførte at hans kone Blanche Dumoulien måtte fullføre stripene under navnet Davine.  Erfaren som medvirkende til seriens manus og dialog siden begynnelsen, gjennomførte hun dette, men i 1943 blei vanskelighetene så store at de valgte å selge rettighetene til forleggeren, Dupuis.  Med dette blei Jijé ansatt som fast tegner av Sprint.
Etter krigen publiserte Velter en rekke serier, blant annet Le Père Pictou, Les Tribulations du Chien Petto, Bibor et Tribar og M. Subito, men ingen av disse oppnådde den breie populariteten som Sprint.
Porsche Boxster

Porsche Boxster er en roadster fra bilprodusenten Porsche. Boxster har blitt produsert siden sent 1996, og er en cabriolet. Det ble senere i tillegg produsert en versjon med tak, som heter Cayman, og begge selges side ved side. Boxster er Porsches minst kostbare modell, og den konkurrerer med BMW Z4, Audi TT, Chrysler Crossfire og Mercedes-Benz SLK. Boxster har motoren montert i midten, rett bak setene, og har bagasjerom både foran og bak. Bilen produseres i Nystad, Finland. Navnet «Boxster» er en blanding av ordet «boxer», som er en type motor med horisontalt motstående sylindre, og ordet «roadster», som er en cabriolet med kun to seter. Motoren var opprinnelig på 2,5 liter, men er nå på 2.7 liter som før kun var å finne i Boxster S modellen. Cabriolet-taket kan også tas ned og erstattes med en "hardtop", et avtagbart tak i aluminium som egner seg på vinteren og som reduserer vindstøy og øker isolasjonsevnen. Linjene i designet gir assosiasjoner til Porsche Speedster som kom i 1948 og Porsche Spyder, to modeller som har vært viktige inspirasjoner for Boxsteren.
Boxster finnes i to forskjellige modeller. 986 og 987. 986 var den første modellen, og ble produsert fra starten av, helt til 2005, da Porsche introduserte en ny modell, 987. I den perioden 986 var i produksjon, var selve bilen helt lik, bortsett fra at det kom hvite blinklys og andre små endringer. Det var i tillegg en Limited Edition, med grønt skinninteriør, og en annen form på støtfangrene. Boxsteren blir produsert i to versjoner, Boxster og Boxster S. Denne var produsert i fabrikken i Stuttgart, Tyskland.
Hunt (Ohio)

Historie

Et tidligere variant av navnet var Hunt's Station. Hunt's Station ble anlagt i 1851 da jernbanen ble utvidet til dette punktet. Et postkontor kalt Hunts Station ble opprettet i 1866. Navnet på postkontoret ble endret til Hunt i 1882, og det stengte i 1912.
Mathias Henrikssøn

Mathias Henrikssøn var født i Danmark. Han var viet som prest og var munk på Sørø inntil han ble utnevnt til abbed på cistercienserklosteret på Tautra i 1510. Han ble utnevnt av abbed Henrik Christiernssøn Tornekrans ved Sorø og abbed Herlaug av Heresvad i Skåne og innsatt av generalabbed Jakob av Cîteaux. I valgbrevet står det at Tautra var uten abbed, at det var få munker der og at klosteret var nær ved å gå under. Mathias var et uheldig valg, han misbrukte sin posisjon som abbed og pantsatte flere av klosterets eiendommer og en stor del av de løse eiendelene. Sølvsaker og andre gjenstander som tilhørte klosteret tok han med seg og noe av dette oppbevarte han i andre klostre, blant annet hos priorinnen i Bakke kloster. 
Etter å ha gjort alt dette reiste han til Oslo og ble abbed på Hovedøen kloster og fortsatte livet som på Tautra. Biskop Hans Reff sendte et brev til erkebiskopen datert 20. oktober 1525 der han skrev at Mathias ikke kunne bli der lenger og at han var avsatt. Årsaken var at han neglisjerte både sine åndelige og praktiske plikter. Mathias reiste til Danmark og prøvde å få innpass ved Lyse kloster ved Bergen. Det mislykkes, men han fikk merkelig nok brev på Tautra på nytt.
Etter å ha vært borte fra Tautra i 10 år kom han tilbake igjen. Men erkebiskop Olav Engelbrektsson var kjent med rullebladet til Mathias. Det gikk ikke lang tid før erkebiskopen fikk Mathias arrestert i 1530.
Det var sju bønder fra Frosta som utførte arrestasjonen. Mathias ble stilt for en geistlig domstol og anklaget for en rekke forhold.
Kari

Kjente personer med navnet

Personene i listen er ordnet kronologisk etter fødselsår.
Yeti Airlines

Historie

Yeti Airlines ble etablert  i mai 1998 og fikk sin driftstillatelse 17. august 1998. Det startet flyvninger med to De Havilland Canada DHC-6 Twin Otter.
Yeti Airlines har markedsledelse i Nepals innenriksnett og har mer enn en 60% markedsandel. (januar 2008). Selskapet har det mest omfattende innenlandske rutenett og flyr til praktisk talt alle flyplasser i Nepal. Yeti opererer til de mest avsidesliggende og isolerte bosetninger i Nepal hvor fly er den eneste form for transport.
Søterot

Utbredelse

Søterot er en europeisk fjellplante. Hovedutbredelsen er i fjelltraktene i Mellom-Europa. I Norge finnes den fra Åseral til Trøndelag og den er kommuneblomst for Bykle. Søterot vokser på gammel beitemark i fjellbjørkeskog og vierkratt
I Sverige blir planten kalt baggsöta. Den ble første gang funnet der på 1970-tallet og er fredet. Navnet der kommer nok av samme ord som «norrbaggar», et nedsettende ord for nordmenn, og viser at den tidligere ble innført fra Norge.

Medisinplante og krydderplante

Søterot har blitt benyttet innen medisinen og homøopatien ved lever- og gallesykdommer, mot appetittløshet og ved lav magesaftsekresjon.
Rota benyttes også som krydder i brennevin. Den er svært bitter og smaken sitter lenge på tunga. Søterot er også brukt som apetittvekker. Navnet har den antakelig fått for at den helsebringende «ånden» ikke skal fornærmes (veldig bitter).
Mount Mervyn

Mount Mervyn er en spiss fjelltopp i Antarktis som ligger sør for Porthos Range i Prince Charles Mountains, om lag 11 kilometer sør for Mount Kirkby. Den ble oppdaget i desember 1956 av den sørlige gruppen til ANARE (Australian National Antarctic Research Expeditions) ledet  av W.G. Bewsher, og oppkalt etter Mervyn Christensen, som var værobservatør ved Mawson-stasjonen i 1956.
Thakali

Thakali er et lite folk i Nepal.
De snakker en variant av tibetansk og var tradisjonelt tibetanske buddhister.
De har navnet sitt fra Thak Khola-området i Mustang, Dhaulagiri sone.
Tradisjonelt har de bodd i Thak-sat-se, som ligger sør for fjellet Tukuche i dalen danna av Kali Gandaki-elva i Vest-Nepal.
I folketellinga i 2001 registrerte 12 973 seg som thakali. 65,01% var buddhister og 33.83% hinduer.
Thakali-folket bodde i et skrint fjellområde der de var avhengige av å leve av handel, og blei eksperter på handel med salt. På midten av 1800-tallet fikk de monopol på salthandelen med Tibet. Dette bidro til at de blei blant Nepals dyktigste handelsfolk.
De reiste langt og utvandra også til steder langt fra hjemlandet. Særlig grupper som bosatte seg lengre i sør, blei påvirka av hinduismen, De utvikla også kompetanse på mange forskjellige områder, og er i nyere tid bl.a. kjent for å drive hoteller.
Øygardsåsen

Øygardsåsen er med sine 68 moh. høyeste punkt på Flosterøya som ligger øst i Arendal kommune.
Stedet ble kjøpt av den svenske konge Oscar II i 1895. Oscar II ønsket toppen som strategisk utkikkspost for å verne seg mot evt fiender.
Etter unionsoppløsningen falt eierskapet av Øygardsåsen til den norske stat.
Vaktposten på Øygardsåsen var en nøytralitetspost under 1 verdenskrig og frem mot 2. verdenskrig. Vaktposten ble betjent av 3 mann i denne perioden. 
Bare en uke etter at Tyskland invaderte Norge ble det tysk virksomhet på Øygardsåsen. De tyske soldatene kom fra Luftwaffe og omdøpte Øygardsåsen til FluWA KRS 8 Narestø. Det vil si at Øygardsåsen ble vaktpost nr. 8 i rekka fra Kristiansand og østover.
Det var totalt 8 soldater; 4 tyskere og 4 østerrikere som skulle drifte denne «luftwachen». I en periode bodde soldatene på gamle Brårvik skole mens de utvidet og forbedret Øygardsåsen som observasjonspost. Soldatene flyttet opp på Øygardsåsen seks måneder etter sin ankomst til Flosterøya. Vaktposten var operativ under alle krigsårene.
Øygardsåsen er blitt et yndet utfartsmål for turgåere. Her kan man se rester etter løpeganger, dekningsrom og skyttergraver. Vakthytta er også inntakt og veldig godt ivaretatt av lokale krefter som ønsker å bevare stedet.
Schpaaa

Handling

Schpaaa handler hovedsakelig om de to guttene Emir og Jonas, og gjengen deres. Emir har hatt en vanskelig barndom, og sliter med en lettere hjernerystelse, og er ikke den skarpeste kniven i skuffen. På fritiden driver guttene dank, og havner lett opp i trøbbel med de eldre gutta. Når Emir tar et oppdrag han har lovet å gjøre for onkelen sin utvikler de små problemene seg til store. Oppdraget går ut på at de skal levere dop til en fyr, og banke opp en annen. Jonas tviler, men de andre i gjengen er gira, og dessuten trenger de pengene. 
De banker han de skal banke, for så noen dager senere å levere dopet til han som skal ha dop. 
En kveld kommer Jonas sent hjem, og moren blir sint. Hun sier at Jonas ikke får lov å henge med Emir og gutta lenger. ”Du er mye smartere enn de gutta der Jonas, du må ikke henge med dem”. Men det hjelper ikke hva hun sier. Emir er Jonas' beste venn. 
Få dager senere bryter gutta seg inn hos han de skal levere dop til. Han tar i mot og de forlater stedet. Da de er på vei hjemover til onkelen ser de at han de banka opp og hans menn banker onkelen. De skjønner ikke hvorfor og stikker av. 
Gutta hører ingen ting fra onkelen, og Jack begynner å bli utålmodig etter å få pengene. Han spør om ikke Ali kan ringe broren sin og skaffe oppdrag. Det gjør han, de bryter seg inn i ei sjappe, finner penger, men så kommer politiet. De løper, men Jonas og Lille-Jan blir tatt. 
Når Jonas kommer ut av fengselet, forteller Emir at de har klart å rote til jobben, så dopet ligger nå hos junkien de skulle ha banket opp, og den jugoslaviske gjenglederen er slått gul og blå. Nå må de ordne opp igjen og hente tilbake dopet. Fyren de ga dopet til har selvfølgelig brukt opp en hel del, og Emir blir så sint at han sparker ham i hjel. De gjør en del mislykkede forsøk på å tjene inn igjen penger til å kjøpe dop, men alt slår feil. Emir prøver å ta saken i egne hender og levere dopet selv, men det ender med at han blir banket opp, og holder på å blø ihjel. Jonas får heldigvis fraktet ham til sykehuset i tide. Det ender med at Jonas og Emir sitter i en korridor på sykehuset. Emir har fått alvorlige skader, og kan ikke snakke ordentlig. Men Jonas og Emir er fortsatt venner.
Skogmetallfly

Utseende

Et middelsstort (vingespenn 32–37 mm), gråspraglete nattfly. Arten er lett å kjenne på den hvite flekken midt i forvingen, som med litt fantasi kan minne om et spørsmålstegn (?, derav artens latinske artsnavn). Dessuten kjennes den fra de fleste andre Syngrapha-artene på at bakvingen ikke er gulaktig. Forkroppen er grålig, foran med en høy, to-delt tverrkjøl av hårlignende skjell, dessuten med en høy pukkel av slike skjell over scutellum. Forvingen er gråspraglete med et lett blåskjær, den bakerste delen av midtfeltet mørkere og gul-brunlig. Midt i vingen er det to hvite flekker, den ytterste liten og rundt til oval, den innerste formet som en litt bølgete V. Nyre- og ringmerkene er små men vanligvis tydelige, med svart kant. Bølgelinjen langs vingens ytterkant er svart og kraftig, og går i sik-sak. Bakvingen er lyst gråbrun i den indre delen, mørkgrå i den ytre. Bakkroppen er lysbrun med to–tre mørke flekker av oppstående, hårlignende skjell på ryggen. Larven er grønn med hvite lengdestriper.

Levevis

Arten lever i bar- og blandingsskog og på og ved myrer. Larvene utvikler seg på blåbær (Vaccnium myrtillus), blokkebær (Vaccinium uliginosum) og røsslyng (Calluna vulgaris). De voksne sommerfuglene flyr i juli–august. Ulikt noen andre Syngrapha-arter er de mest aktive om natten, men de kan også fly på dagtid.

Utbredelse

Arten er utbredt i Nord- og Mellom-Europa og i det nordlige Asia østover til Korea og Japan, dessuten i Nord-Amerika. I Norge er den vanlig nord til den sørlige delen av Nordland, det finnes enkeltfunn fra Troms og Finnmark men dette dreier seg trolig bare om streifere da arten kan fly langt.
Mathilde Grooss Viddal

Diverse

2000: DÉJÀ VU, Yngve Slettholm (Hemera)
2008: JAZZCD.NO 5set (NJF)
2008: Folkelarm, div artister (Etnisk Musikklubb)
2011: Mitt Hjerte, Finn Coren (Bard Records/Musikkoperatørene)
Tsjekkias herrelandslag i håndball

Resultater i internasjonale turneringer

Tsjekkia hadde sin beste periode på midten av 1990-tallet. De ble nr. 6 i EM i 1996 og i VM i 1995 hvor de ble nr. 8 sammenlagt og slo sølvmedaljevinnerne Kroatia. De har hatt problemer med å kvalifisere seg siden. Tsjekkoslovakia, som på en måte var Tsjekkia (med flere) før 1993. Tsjekkoslovakia vant verdensmesterskapet hele fire ganger.

Olympiske mesterskap

Tsjekkia har aldri vært kvalifisert til OL i håndball
Lille Lord Fauntleroy (TV-serie)

Handling

Cedric bor sammen med sin mor i Boston på slutten av attenhundretallet. Cedric er bestevenn med jevnaldrende Dick som pusser sko på gata, og herr Hobbs som eier dagligvarebutikken. Han er tilfreds med livet. Men en dag dukker det opp en advokat fra England med nyheter som vil forandre hans liv på en drastisk måte. Det viser seg at Cedric er eneste arving til Jarlen av Dorincourt - en styrtrik og mektig adelsmann bosatt i England. Jarlen er hans bestefar og nå vil han at Cedric og moren skal flytte fra venner og kjente i USA og sette kursen mot England, der det er meningen at Cedric (som nå er blitt Lord Fauntleroy) skal flytte inn på slottet hos jarlen. Til alles overraskelse lar den beryktede gamle mannen seg sjarmere av den lille lorden. Cedric, som viser omsorg for alle og enhver, har til og med mye å lære sin bestefar. Et skår i gleden er likevel at hans mor ikke får bo på slottet, men er henvist til et lite hus noen kilometer unna.
Forholdene på slottet blir vanskeligere da en ukjent kvinne dukker opp og hevder at hennes sønn er den egentlige Lord Fauntleroy.
Stavedalen

Stavedalen er en bygd og grunnkrets i Sør-Aurdal kommune i Oppland. Bygda ligger i dalen innenfor Reinli som den ofte blir regnet som en del av.
Bygda er kjent for hytteturister på vei til hytteområdet ved Nordre Fjellstølen. I Stavedalen finner du Makalaus (1099 moh).
Stavadalen ligger i Valdres, ved Bjødalsfjellet, ca. 10 km fra Bagn, (E16) via Reinli. Hytte-området ligger i Sør-Aurdal kommune. Alpinanlegget og hytteområdet ligger i ei sydvendt li, høyt og fritt, ca. 1000 moh. Her ligger Stavadalen Ski og Hyttegrend i praktfulle omgivelser. Knappe 2 timers biltur fra Oslo, på flotte veger er du midt i et kjempeområde for utøvelse av naturaktiviteter. Grenda ligger i et stølsområde og har et veg- og sti nett som er midt i blinken for turer, både til fots og på sykkel. I Stavadalen er det mulighet for småviltjakt og fisking. For de litt "røffe" er det mulighet for isklatring. I tillegg kan du prøve deg på ski eller brett i alpinsenteret. Utfordrende bakker som passer alle, her er også barnebakke. Ski og brett utleie. For de som liker "bortoverski" er det masse flotte oppkjørte løyper i området. (hentet fra Stavedalen.no)

Næringsliv

Det skjer en betydelig hyttebygging i bygda i forbindelse med det nykonstruerte Stavedalen alpinanlegg.
Trafikkforsikringsforeningen

Gebyrordning

Trafikkforsikringsforeningen er ilagt oppgaven å kreve inn unnlatelsesgebyr fra uforsikrede motorvogneiere i henhold til bilansvarslovens § 17 a.

Grønt Kort - samarbeid

TFF har avtaler med tilsvarende foreninger i 47 land der TFF garanterer for riktig oppgjør dersom norske motorvogner gjør skade i noen av disse landene. Dersom en motorvogn fra  et av avtalelandene gjør skade i Norge, skal TFF eller den TFF har bemyndiget,  behandle og gjøre opp skaden på vegne av det utenlandske forsikringsselskapet som har ansvarsforsikringen på motorvognen (Grønt Kort-systemet).

Garantifond

I egenskap av garantifond har TFF også ansvaret for skader voldt av ukjente eller uforsikrede motorvogner i Norge i medhold av bilansvarslovens § 10.

Grenseforsikring

Videre utsteder TFF gjennom tollvesenet grenseforsikring (trafikkforsikring) til eiere av utenlandske motorvogner, som ikke omfattes av Grønt Kort-systemet, for kjøring innenfor EØS-området (og Sveits) dersom slik forsikring ikke allerede var kjøpt før grensepassering inn i Norge.  TFF har også ansvaret for skader slike motorvogner volder under kjøring i Norge.

Andre funksjoner

TFF er tillagt funksjonen som erstatningsorgan, informasjonssenter og sentralorgan i henhold til EUs 4. og 5. motorforsikringsdirektiv.
Personer som har vært involvert i trafikkulykker med utenlandsk kjøretøy kan henvende seg til TFF for å få opplyst hvor kjøretøyet er forsikret.
Som erstatningsorgan vil TFF tre inn og behandle skader der et utenlandsk forsikringsselskaps norske representant ikke oppfyller sine forpliktelser etter overnevnte EU direktiv.

Skadebehandling

TFF har tidligere funksjonsutsatt skadebehandlingen til eksterne agenter. Fra og med januar 2019 vil skadesaker behandles av egen skadeavdeling hos Trafikkforsikringsforeningen.
Store Torskefjorden

Store Torskefjorden (nordsamisk: Stuorra Dorskavuotna) er en fjordarm av Laksefjorden i Lebesby kommune i Finnmark. Fjorden strekker seg 5,5 km sørøstover til Haug i enden av fjorden.
Fjorden har innløp mellom Store Torskefjordklubben i nord og Lille Torskefjordklubben i sør. Sør for Lille Torskefjordklubben ligger Lille Torskefjorden. Gården Hamna ligger på sørsiden av fjorden og like øst for Hamna smalner fjorden kraftig inn. Dette sundet blir bare kalt Straumen. I den indre delen av fjorden ligger gårdene Eidet, Moen og Haug på sørsiden. Fjorden er 51 meter på det dypeste, like nord for Hamna.
Perfluoroktylsulfonat

Perfluoroktylsulfonat (PFOS) er en giftig perfluorerte organiske forbindelse som ikke nedbrytes i naturen. PFOS fremstilles syntetisk, men kan også dannes ved nedbrytning av PFOS-relaterte forbindelser.
PFOS har vært brukt i industri- og forbrukerprodukter siden 1950-tallet, hovedsakelig på grunn av gode overflateegenskaper. Stoffet brukes blant annet i impregnering, brannslukningsmidler og skismøring.
PFOS kan binde seg til proteiner i blod og akkumuleres i kroppen og oppkonsentreres i næringskjeden. PFOS er giftig ved gjentatt eksponering og reproduksjonsskadelige effekter på pattedyr er påvist. PFOS kan forårsake uønskede langtidsvirkninger i vannmiljø.
I Stortingsmelding nr. 14 (2006–2007) Sammen for et giftfritt miljø – forutsetninger for en tryggere fremtid er det et nasjonalt mål at utslippene av perfluoroktylsyre og perfluoroktylsulfonat-relaterte forbindelser skal stanses eller reduseres vesentlig innen 2010. PFOS er forbudt i brannskum, tekstiler og impregneringsmidler.
Brass Band Buizingen

Brass Band Buizingen er et brassband med base i Halle, Belgia.
Brassbandet har representert Belgia flere ganger i europamesterskapet for brassband.
Amsterdamskolen (arkitektur)

Amsterdamskolen var en nederlandsk arkitekturstil som oppsto på 1920-tallet. Den skapte en teglstensarkitektur karakterisert ved en særlig ekspresjonistisk byggestil. Stilen blir regnet som en motreaksjon på historismen som var svært utbredt på dette tidspunktet.
Blant de mest fremgredende representanter for stilen var Pieter Lodewijk (Piet) Kramer, Johan Melchior van der Mey og Michel de Klerk. Gruppens talerør var tidsskriftet Wendingen.
Tin Machine (album)

Andre utgivelser

Albumet ble reutgitt i 1995 på Virgin Records med en live-versjon av «Bus stop» spilt inn i Paris i 1989 under bandets verdens-turne.